यूपी में पत्रकारों पर हमले बढ़े, टीवी चैनल के रिपोर्टर से मारपीट, हिरासत में लेकर अमानवीयता
उत्तर प्रदेश में पत्रकारों पर हमले तेज़ हो गए हैं। अभी प्रशांत कनौजिया समेत अन्य पत्रकारों की गिरफ़्तारी का मामला ठंडा भी न हुआ था कि अब शामली में जीआरपी के जवानों एक न्यूज़ चैनल के संवाददाता के साथ न केवल मारपीट की, बल्कि उन्हें हिरासत में लेकर अमानवीयता भी की। यूपी के डीजीपी ने इस मामले में शामली जीआरपी के एसएचओ और एक कॉन्स्टेबल को तत्काल प्रभाव से निलंबित कर दिया है।
घटना के मुताबिक शामली में न्यूज़ 24 चैनल के पत्रकार अमित शर्मा बुधवार तड़के धीमनपुरा में ट्रेन के पटरी से उतरने की सूचना मिलने पर उसे कवर करने पहुंचे थे। इसी मौके पर मौके पर मौजूद सरकारी रेलवे पुलिस (जीआरपी) के जवानों ने उनसे मारपीट की और कैमरा भी छीन लिया। इस दौरान उनका एक मोबाइल फोन भी गुम गया। आरोप है कि ये पुलिस वाले अमित शर्मा की इससे पहले उनके कथित भ्रष्टाचार को उजागर करने वाली एक रिपोर्ट से नाराज़ थे। पत्रकार अमित शर्मा का कहना है कि पुलिस वालों ने उनकी एक न सुनी और पिटाई करते रहे। इसके बाद उन्हें हवालात में बंद कर दिया। अमित के मुताबिक पुलिस वालों ने उनके कपड़े तक उतार दिए और मुंह में पेशाब किया।
घटना की जानकारी मिलने पर कई स्थानीय पत्रकार थाने पहुंचे और वरिष्ठ अधिकारियों से संपर्क की कोशिश की। स्थानीय पत्रकारों ने सोशल मीडिया पर अमित शर्मा की पिटाई का वीडियो भी डाल दिया। जो वायरल हो गया और पूरे देश को इसकी ख़बर मिली।
PM @narendramodi जी, आप कहते हैं ‘न खाऊँगा, न खाने दूँगा.’ जो खाने वालों को इक्स्पोज़ करेगा, उन्हें कौन बचाएगा?@PiyushGoyal @PMOIndia @myogiadityanath @Uppolice pic.twitter.com/dfG8cMANOn
— Manak Gupta (@manakgupta) June 12, 2019
मारपीट के अलावा अमित शर्मा के हवालात में बंद होने का एक और वीडियो सामने आया है जिसमें आरोपी जीआरपी जवान आराम से बैठा है और अमित शर्मा सलाखों के पीछे से अपने ऊपर हुई ज़्यादती का बयान कर रहे हैं।
न्यूज़ 24 का पत्रकार रेलवे के खिलाफ न्यूज़ चलाने की कोशिश कर रहा था, पुलिस ने उसे मारा पीटा उसके मुंह में पेशाब किया और जेल में बंद कर दिया।
पत्रकार भाइयों यह तो अभी शुरूआत है, सत्ता के खिलाफ पत्रकारिता करना इस देश में अपराध बनने वाला है।
जय श्री राम?pic.twitter.com/srtnYPUrAn
— Amit Mishra (@Amitjanhit) June 12, 2019
स्थानीय पत्रकारों के दबाव में रिपोर्टर अमित शर्मा को हवालात से बाहर निकाला गया। अमित शर्मा ने खुद अपने साथ हुई घटना की जानकारी दी।
@YogiOffice@myogiadityanath@PMOIndia@upgrp@HomeDepttUP@Uppolice
शामली स्टेशन के पास देहली सहारनपुर रेलवे रुट पर टीवी चैनल के पत्रकार की पिटाई कर रिपोर्टर के मुह में किया पेशाब। रिपोर्टर को नंगा कर किया पेशाब । पत्रकारो का हंगामा। भारी पुलिस मौके पर pic.twitter.com/iTXss5JUK7
— sharvan saini (@sharvan36042921) June 11, 2019
इस मामले ने जैसे ही तूल पकड़ा, वरिष्ठ अधिकारी सक्रिय हो गए। शामली के वरिष्ठ पुलिस अधीक्षक (एसएसपी) अजय कुमार पांडे ने इस घटना को दुर्भाग्यपूर्ण बताया है। घटना की जानकारी मिलने पर उत्तर प्रदेश पुलिस प्रमुख ओपी सिंह ने कार्रवाई करते हुए आरोपी शामली जीआरपी के एसएचओ राकेश कुमार और कांस्टेबल संजय पवार को निलंबित कर दिया।
We have come across a video where a journalist has been beaten up & put up in a lock up. DGP UP OP Singh has ordered for immediate suspension of SHO GRP Shamli Rakesh Kumar & Const. Sanjay Pawar.
Strict punishment shall be accorded to policemen misbehaving with citizens.
— UP POLICE (@Uppolice) June 12, 2019
आपको बता दें कि यूं तो देशभर में अभिव्यक्ति की स्वतंत्रता पर हमले बढ़े हैं, लेकिन पिछले कुछ दिनों में उत्तर प्रदेश में पत्रकारों पर इस तरह की कार्रवाई में तेज़ी आई है। अभी मुख्यमंत्री योगी आदित्यनाथ के खिलाफ सोशल मीडिया पर तथाकथित आपत्तिजनक टिप्पणी करते हुए एक पोस्ट साझा करने के आरोप में पत्रकार प्रशांत कनौजिया को दिल्ली से गिरफ्तार कर लिया गया था। इसी मामले में उनके अलावा कुछ अन्य पत्रकार भी गिरफ्तार हुए, जिसके विरोध में सोमवार को दिल्ली में पत्रकारों ने प्रदर्शन भी किया था और मंगलवार को इस मामले की सुनवाई करते हुए सुप्रीम कोर्ट ने न केवल प्रशांत कनौजिया की गिरफ्तारी को गैरकानूनी बताते हुए उनकी रिहाई के आदेश दिए बल्कि ये भी स्पष्ट तौर पर कहा कि आज़ादी का अधिकार मौलिक अधिकार है और इससे समझौता नहीं किया जा सकता। और शामली के तो इस ताज़ा मामले में रिपोर्टिंग करने गए पत्रकार से उनकी पुरानी रिपोर्ट से नाराज़गी के चलते मारपीट और इस तरह का अमानवीय व्यवहार किया गया। यानी अब पत्रकारों को अपना काम करने से भी रोका जाएगा और कोई रिपोर्ट पसंद न आने पर पीटा जाएगा, हवालात में डाल दिया जाएगा। तो क्या अब कोई भी रिपोर्ट करने से पहले सरकार और पुलिस-प्रशासन से इजाज़त लेनी होगी?
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva shn_Mymr hin_Deva hin_Deva hin_Deva mar_Deva sna_Latn awa_Deva eng_Latn hin_Deva afr_Latn hin_Deva eng_Latn eng_Latn eng_Latn hin_Deva hin_Deva